**REPUBLIKA HRVATSKA**

**SPLITSKO-DALMATINSKA ŽUPANIJA**

**SREDNJA STRUKOVNA ŠKOLA**

**BANA JOSIPA JELAČIĆA**

**SINJ**

Dinka Šimunovića 14

21230 Sinj

KLASA:112-02/22-01/7

URBROJ:2181-347-01-22-2

Sinj, 14. studenoga 2022. godine

Na temelju članka 14. Pravilnika o postupku zapošljavanja te procjeni i vrednovanju kandidata za zapošljavanje Srednje strukovne škole bana Josipa Jelačića,Sinj, a vezano uz natječaj

(KLASA:112-02/22-01/7;URBROJ: 2181-347-01-22-1 od 07. studenoga 2022. godine) za zasnivanje radnog odnosa na radno mjesto:

1. **Nastavnik/ca stručno teorijskih sadržaja** – (1. Etika u sestrinstvu, 2. Opća načela zdravlja i njege, 3. Zdravstvena njega opća, 4. Zdravstvena njega zdravog djeteta i adolescenta) - 2 izvršitelja/ice, na neodređeno puno radno vrijeme (ukupno 40 sati rada tjedno), mjesto rada Sinj.

Uvjeti: potrebna stručna sprema propisana je Strukovnim kurikulumom za stjecanje kvalifikacije medicinska sestra opće njege/medicinski tehničar opće njege:

**-** mag.med.techn; - bacc.med.techn; - dipl. medicinska sestra (Stručni studij sestrinstva, Sveučilišni studij sestrinstva)

1. **Nastavnik/ca stručno teorijskih sadržaja (medicinska skupina predmeta** –
2. Anatomija i fiziologija - 4 sata nastave tjedno, 2. Bakteriologija, virologija i

parazitologija – 5 sati nastave tjedno) – 1 izvršitelj/ica, na neodređeno nepuno radno vrijeme, mjesto rada Sinj.

Uvjeti: kadrovski uvjeti propisani su Strukovnim kurikulumom za stjecanje kvalifikacije medicinska sestra opće njege/medicinski tehničar opće njege: - doktor/doktorica medicine

(Integrirani preddiplomski i diplomski sveučilišni studij medicine)

1. **Nastavnik/ca stručno teorijskih sadržaja –** (Načela poučavanja - 2 sata nastave tjedno) - 1 izvršitelj/ica, na neodređeno nepuno radno vrijeme, mjesto rada Sinj

Uvjeti: potrebna stručna sprema propisana je Strukovnim kurikulumom za stjecanje kvalifikacije medicinska sestra opće njege/medicinski tehničar opće njege: - magistar/magistra pedagogije (Sveučilišni studij pedagogije)

1. **Nastavnik/ca stručno teorijskih sadržaja** – ( Osnove fizikalne i radne terapije -7 sati nastave tjedno) - 1 izvršitelj/ica, na neodređeno nepuno radno vrijeme, mjesto rada Sinj.

Uvjeti: potrebna stručna sprema propisana je Strukovnim kurikulumom za stjecanje kvalifikacije medicinska sestra opće njege/medicinski tehničar opće njege: - bacc.physioth; - doktor/doktorica medicine (Stručni studij fizioterapije, Integrirani preddiplomski i diplomski sveučilišni studij medicine)

1. **Nastavnik/ca stručno teorijskih sadržaja** – (Hrvatski znakovni jezik -7 sati nastave tjedno)

- 1 izvršitelj/ica, na neodređeno nepuno radno vrijeme, mjesto rada Sinj.

Uvjeti: potrebna stručna sprema propisana je Strukovnim kurikulumom za stjecanje kvalifikacije medicinska sestra opće njege/medicinski tehničar opće njege: - magistar/magistra logopedije; magistar/magistra edukacijske rehabilitacije; - magistar/magistra pedagogije, - magistar/magistra psihologije (Edukacijsko-rehabilitacijski sveučilišni studij, Sveučilišni studij pedagogije, Sveučilišni studij psihologije)

Povjerenstvo za procjenu i vrednovanje kandidata za zapošljavanje, obavljuje

**NAČIN PROCJENE ODNOSNO TESTIRANJA I VREDNOVANJE KANDIDATA,**

**PRAVNE I DRUGE IZVORE ZA PRIPREMANJE KANDIDATA ZA TESTIRANJE**

Pravila testiranja:

Sukladno odredbama Pravilnika o postupku zapošljavanja te procjeni i vrednovanju kandidata za zapošljavanje u Srednjoj strukovnoj školi bana Josipa Jelačića, Sinj, procjena odnosno vrednovanje provest će se od strane posebnog Povjerenstva a vrijeme testiranja - **POZIV** objavit će se naknadno.

Način procjene odnosno vrednovanja bit će obavljen putem usmene procjene odnosno vrednovanja i provjere praktične sposobnosti- poznavanje rada na računalu.

Ako kandidat ne pristupi procjeni,odnosno testiranju, smatra se da je odustao od prijave na natječaj.

Kandidati/kinje su dužni ponijeti sa sobom odgovarajuću identifikacijsku ispravu (važeću osobnu iskaznicu, putovnicu ili vozačku dozvolu) na temelju koje se utvrđuje, prije testiranja, identitet kandidata/kinje.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju propisane uvjete za radno mjesto, odnosno da osoba nije podnijela pravodobnu ili potpunu prijavu na natječaj.

U provođenju usmenog testiranja svi članovi Povjerenstva imaju pravo postavljati do tri pitanja iz područja procjene odnosno testiranja koja se vrednuju od strane svakog člana Povjerenstva pojedinačno od 0 do 5 bodova i na kraju zbrajaju.

Nakon utvrđivanja rezultata testiranja Povjerenstvo utvrđuje rang listu kandidata.

Ako niti jedan kandidat ne ostvari više od 50% ukupnog broja bodova na testiranju, ravnatelj može donijeti odluku o obustavi natječaja.

Na temelju utvrđene rang liste kandidata ravnatelj odlučuje o kandidatu za kojeg će tražiti prethodnu suglasnost Školskog odbora za zasnivanje radnog odnosa između tri najbolje rangirana kandidata prema broju bodova.

Ako dva ili više kandidata ostvare jednak broj bodova ravnatelj može odlučiti između svih kandidata koji imaju tri najbolje bodovana rezultata.

Ako jedan od kandidata ostvaruje pravo prednosti pri zapošljavanju prema posebnom zakonu i najbolje je rangirani kandidat odnosno ima isti najveći broj bodova kao i drugi kandidat odnosno kandidati, ravnatelj je obvezan za toga kandidata zatražiti prethodnu suglasnost Školskog odbora za zasnivanje radnog odnosa.

Ako dva najbolje rangirana kandidata ostvaruju pravo prednosti pri zapošljavanju prema posebnom zakonu ravnatelj odlučuje za kojega će kandidata zatražiti prethodnu suglasnost Školskog odbora za zasnivanje radnog odnosa.

Prije odluke ravnatelj ce u pravilu pozvati kandidata ili kandidate na razgovor.

**PRAVNI I DRUGI IZVORI**

**ZA PRIPREMU KANDIDATA ZA PROCJENU ODNOSNO VREDNOVANJE**

* [Zakona o odgoju i obrazovanju u osnovnoj i srednjoj školi (Narodne Novine broj 87/08, 86/09, 92/10, 15/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20)](https://www.azoo.hr/userfiles/dokumenti/Zakon__novi.pdf)
* Pravilnik o načinima, postupcima i elementima vrednovanja učenika u osnovnoj i srednjoj školi (Narodne novine, broj 112/10, 82/19, 43/20, 100/21)
* Zakon o strukovnom obrazovanju ( Narodne novine broj 30/09, 24/10, 22/13, 25/18, 69/22)
* Pravilnik o kriterijima za izricanje pedagoških mjera (Narodne novine, broj 94/2015)
* Pravilnik o izmjenama Pravilnika o kriterijima za izricanje pedagoških mjera (Narodne novine, broj 3/2017)

Izrazi koji se koriste u ovoj Odluci, a imaju rodno značenje, bez obzira na to jesu li korišteni u muškome ili ženskome rodu obuhvaćaju na jednak način i muški i ženski rod.

Odluka o sadržaju i načinu testiranja i području procjene odnosno vrednovanja kandidata bit će objavljena na mrežnoj stranici Srednje strukovne škole bana Josipa Jelačića, Sinj

(poveznica: <http://ss-strukovna-banajosipajelacica-sinj.skole.hr> ) i na oglasnoj ploči Srednje strukovne škole bana Josipa Jelačića, Sinj.

POSEBNO POVJERENSTVO

ZA PROCJENU I VREDNOVANJE KANDIDATA ZA ZAPOŠLJAVANJE

Predsjednik Povjerenstva

Stipe Ivišić

Dostaviti:

1. Oglasna ploča škole i mrežna stranica škole
2. Arhiva škole